ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ରାମ ମନୋହର ଲୋହିଆ  ହସ୍ପିଟାଲ ପରିଦର୍ଶନ କରିଛନ୍ତି କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ଡକ୍ଟର ମନସୁଖ ମାଣ୍ଡଭିୟ
କୋଭିଡ-୧୯ ପରିଚାଳନା ପାଇଁ ଡାକ୍ତରଖାନାରେ କୋଭିଡ ଭିତ୍ତିଭୂମି ପ୍ରସ୍ତୁତି ନିଶ୍ଚିତ କରିବା ପାଇଁ ଆୟୋଜିତ ମକ୍ ଡ୍ରିଲ୍ର ସମୀକ୍ଷା କରିଛନ୍ତି
ସମସ୍ତଙ୍କୁ କୋଭିଡ ଉପଯୁକ୍ତ ଆଚରଣ ପାଳନ କରିବାକୁ ଏବଂ ଯେକୌଣସି ଭୁଲ ତଥ୍ୟକୁ ପ୍ରତିହତ ପାଇଁ ଅନୁରୋଧ କରିଛନ୍ତି
ଦେଶବ୍ୟାପୀ ବଡ଼ ଧରଣର ସମର୍ଥନ ଦେଖିବାକୁ ମିଳିଲା, ଯେଉଁଠାରେ ମନ୍ତ୍ରୀ ଏବଂ ବରିଷ୍ଠ ଅଧିକାରୀମାନେ ସୁବିଧା ପ୍ରସ୍ତୁତିର ସମୀକ୍ଷା କରିଥିଲେ
କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡକ୍ଟର ମନସୁଖ ମାଣ୍ଡଭିୟ ଆଜି ନୂଆଦିଲ୍ଲୀର ରାମ ମନୋହର ଲୋହିଆ  ହସ୍ପିଟାଲ ପରିଦର୍ଶନ କରି କୋଭିଡ ୧୯ ପରିଚାଳନା ପାଇଁ ହସ୍ପିଟାଲର ପ୍ରସ୍ତୁତି ସୁନିଶ୍ଚିତ କରିବା ଲାଗି ନିଆଯାଉଥିବା ମକ୍ ଡ୍ରିଲ୍ର ସମୀକ୍ଷା କରିଛନ୍ତି ।
ଡକ୍ଟର ମନସୁଖ ମାଣ୍ଡଭିୟଙ୍କ ଦ୍ୱାରା ପୋଷ୍ଟ କରାଯାଇଥିବା ଏକ ଟୁଇଟରେ ସେ ଏହି ସୁବିଧା ବୁଲି ଦେଖିବା ସହିତ କର୍ମଚାରୀଙ୍କ ସହ ଆଲୋଚନା କରୁଥିବା ଦେଖିବାକୁ ମିଳିଛି ।
କିଛି ଦିନ ପୂର୍ବରୁ କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ କୋଭିଡ-୧୯ ସ୍ଥିତି ଏବଂ ଦେଶରେ ପ୍ରତିରୋଧ ଏବଂ ପରିଚାଳନା ପାଇଁ ପ୍ରସ୍ତୁତି ସଂକ୍ରାନ୍ତରେ ସ୍ୱାସ୍ଥ୍ୟ ରାଷ୍ଟ୍ରମନ୍ତ୍ରୀଙ୍କ ସହ ଏକ ସମୀକ୍ଷା ବୈଠକ କରିଥିଲେ । ଭବିଷ୍ୟତରେ ଯେକୌଣସି ପରିସ୍ଥିତିର ମୁକାବିଲା ପାଇଁ ପ୍ରସ୍ତୁତିକୁ ସୁନିଶ୍ଚିତ କରିବା ଲାଗି ସାରା ଦେଶରେ ମକ୍ ଡ୍ରିଲ୍ କରାଯିବାକୁ ନିଷ୍ପତ୍ତି ନିଆଯାଇଥିଲା । ତଦନୁଯାୟୀ ସରକାରୀ ଏବଂ ବେସରକାରୀ ଡାକ୍ତରଖାନାଗୁଡ଼ିକ ଆଜି ମକ୍ ଡ୍ରିଲ୍ କରୁଛନ୍ତି ଏବଂ ରାଜ୍ୟ ସ୍ୱାସ୍ଥ୍ୟମନ୍ତ୍ରୀମାନେ ନିଜ ନିଜ ରାଜ୍ୟ / କେନ୍ଦ୍ରଶାସିତ ଅଞ୍ଚଳରେ ଏହି ମକ ଡ୍ରିଲ୍ର ସମୀକ୍ଷା କରିଛନ୍ତି ।
ଆରଏମଏଲ ହସ୍ପିଟାଲ ପରିଦର୍ଶନ କରିବାବେଳେ ଡକ୍ଟର ମାଣ୍ଡଭିୟ ବିଭାଗର ମୁଖ୍ୟ ଏବଂ କର୍ମଚାରୀଙ୍କ ସହ ଅନୌପଚାରିକ ଆଲୋଚନା କରିଥିଲେ । ସେ ଡାକ୍ତର, ନର୍ସ, ସୁରକ୍ଷା ଏବଂ ପରିମଳ ସେବାର ମୁଖ୍ୟମାନଙ୍କ ସହିତ କିଛି ସମୟ ବିତାଇ ସେମାନଙ୍କ ମୂଲ୍ୟବାନ ପରାମର୍ଶ ଶୁଣୁଥିଲେ । ଗୁଣାତ୍ମକ କ୍ଲିନିକାଲ୍ ଅଭ୍ୟାସ, ସଂକ୍ରମଣ ନିୟନ୍ତ୍ରଣ ପାଇଁ ପଦକ୍ଷେପ, ଡାକ୍ତରଖାନା ପରିଚାଳନା, ପରିମଳ ପ୍ରକ୍ରିୟା ଏବଂ ରୋଗୀ-କୈନ୍ଦ୍ରିକ ବ୍ୟବସ୍ଥା ଉପରେ ପ୍ରସ୍ତାବମାନ ରହିଥିଲା ।
ଦେଶବ୍ୟାପୀ ବ୍ୟାପକ ସମର୍ଥନ ଦେଖିବାକୁ ମିଳିଥିଲା, ଯେଉଁଠାରେ ମନ୍ତ୍ରୀ ଏବଂ ବରିଷ୍ଠ ଅଧିକାରୀମାନେ ଡାକ୍ତରଖାନାରେ ଥିବା ସୁବିଧାଗୁଡ଼ିକର ପ୍ରସ୍ତୁତି ଏବଂ ଦକ୍ଷତାର ସମୀକ୍ଷା କରିଥିଲେ ।
କେନ୍ଦ୍ର ସ୍ୱାସ୍ଥ୍ୟମନ୍ତ୍ରୀ ରାଜ୍ୟମାନଙ୍କୁ ସତର୍କ ରହିବାକୁ ଏବଂ କୋଭିଡ୧୯ ପରିଚାଳନା ପାଇଁ ସମସ୍ତ ପ୍ରସ୍ତୁତି ଜାରି ରଖିବାକୁ ପରାମର୍ଶ ଦେଇଛନ୍ତି । ସେ କୌଣସି ପ୍ରକାର ଅବହେଳାକୁ ବରଦାସ୍ତ କରାଯିବ ନାହିଁ ବୋଲି ଚେତାବନୀ ଦେଇଛନ୍ତି ଏବଂ ସମସ୍ତଙ୍କୁ କୋଭିଡ ଉପଯୁକ୍ତ ଆଚରଣ ଅନୁସରଣ କରିବାକୁ ଅନୁରୋଧ କରିଛନ୍ତି । ଆଏଲଆଇ / ଏସଏଆରଆଇ ମାମଲାଗୁଡ଼ିକର ଗତିବିଧି ଉପରେ ନଜର ରଖି ବଢୁଥିବା ହଟସ୍ପଟ୍ ଚିହ୍ନଟ କରିବାକୁ ଏବଂ କୋଭିଡ-୧୯ ଏବଂ ଇନଫ୍ଲୁଏଞ୍ଜା ପରୀକ୍ଷା ପାଇଁ ପର୍ଯ୍ୟାପ୍ତ ନମୁନା ପଠାଇବା ସହିତ ପଜିଟିଭ ନମୁନାଗୁଡ଼ିକର ହୋଲ୍ ଜିନୋମ୍ ସିକ୍ୱେନ୍ସି ବୃଦ୍ଧି କରିବାକୁ ଡକ୍ଟର ମାଣ୍ଡଭିୟ ରାଜ୍ୟମାନଙ୍କୁ ଅନୁରୋଧ କରିଛନ୍ତି ।
ଏହି ଅବସରରେ ଆରଏମଏଲ ହସ୍ପିଟାଲର ନିର୍ଦ୍ଦେଶକ ତଥା ମେଡିକାଲ ସୁପରିଟେଣ୍ଡେଣ୍ଟ ଡକ୍ଟର ଅଜୟ ଶୁକ୍ଲା ଏବଂ ପରିମଳ ସମେତ ବିଭିନ୍ନ ବିଭାଗର ମୁଖ୍ୟମାନେ ଉପସ୍ଥିତ ଥିଲେ ।
HS
(Visitor Counter : 77
ପ୍ରତିରକ୍ଷା ମନ୍ତ୍ରଣାଳୟ
ଓଡିଶାର ଖୋର୍ଦ୍ଧା ଜିଲ୍ଲାରେ ଭାରତୀୟ ନୌସେନା ଦ୍ଵାରା ପ୍ରତିଷ୍ଠା ହେଲା 150 ଶଯ୍ୟା ବିଶିଷ୍ଟ କୋଭିଡ ସେବା କେନ୍ଦ୍ର
ଆଜି ମେ 07, 2021ରେ ଭାରତୀୟ ନୌସେନା ଦ୍ୱାରା ଖୋର୍ଦ୍ଧା ଜିଲ୍ଲାର କୋଭିଡ ସଂକ୍ରମିତ ରୋଗୀଙ୍କୁ ଚିକିତ୍ସା ପ୍ରଦାନ କରିବା ପାଇଁ ଏହାର ଆବ-ଇନିସିଓ ଟ୍ରେନିଂ ଏଷ୍ଟାବ୍ଲିସମେଣ୍ଟ, ଆଇଏନ୍ଏସ୍ ଚିଲିକା, ନୌସେନା ଅଧିକାରୀ-ଭାରପ୍ରାପ୍ତ ଙ୍କ ଅଧୀନରେ ଏକ କୋଭିଡ ସେବା କେନ୍ଦ୍ର ପ୍ରତିଷ୍ଠା କରାଯାଇଛି । ଏହାକୁ ଖୋର୍ଦ୍ଧା ଜିଲ୍ଲାପାଳ ଶ୍ରୀ ଏସ.କେ ମହାନ୍ତି ଉଦ୍ଘାଟନ କରିଛନ୍ତି । INHSNivarini, ନୌସେନା ହସ୍ପିଟାଲରେ ଅମ୍ଳଜାନ ସୁବିଧା ଥିବା ଅତିରିକ୍ତ 15 ଶଯ୍ୟା ସହିତ 150 ଶଯ୍ୟା ବିଶିଷ୍ଟ ଏକାନ୍ତବାସ ସୁବିଧା ରହିଛି । ସାମାନ୍ୟ ଲକ୍ଷଣଗତ କୋଭିଡ ସଂକ୍ରମିତ ରୋଗୀଙ୍କ ଚିକିତ୍ସା ପାଇଁ ଏହାକୁ ପ୍ରସ୍ତୁତ କରାଯାଇଛି । ଜିଲ୍ଲା ମେଡିକାଲ କର୍ତ୍ତୃପକ୍ଷଙ୍କ ଅଧୀନରେ ଥିବା ଉତ୍ସର୍ଗୀକୃତ ଡାକ୍ତର / ପାରାମେଡିକାଲ୍ କର୍ମଚାରୀମାନେ ଷ୍ଟେସନ କମ୍ୟୁନିଟି କର୍ମଚାରୀଙ୍କ ସହିତ କୋଭିଡ କେୟାର ସେଣ୍ଟରରେ 24x7 କାର୍ଯ୍ୟ କରି ଏହାର ସମସ୍ତ ରୋଗୀଙ୍କୁ ପର୍ଯ୍ୟାପ୍ତ ସୁବିଧା ଯୋଗାଇ ଦେବେ ।
କୋଭିଡ-19 ବିରୁଦ୍ଧରେ ଯୁଦ୍ଧ କରିବା ଲାଗି ଭାରତୀୟ ନୌସେନା ଏକ ପ୍ରମୁଖ ଭୂମିକା ଗ୍ରହଣ କରିଥିବାରୁ ଜିଲ୍ଲାପାଳ ତାଙ୍କ ସମ୍ବୋଧନରେ ପ୍ରଶଂସା କରିଥିଲେ । ସେ ଆହୁରି ମଧ୍ୟ ସୂଚନା ଦେଇଥିଲେ ଯେ, ଖୋର୍ଦ୍ଧା ଜିଲ୍ଲା ପାଇଁ ଏହି ସୁବିଧା କେବଳ ସଂକ୍ରମିତ ଲୋକଙ୍କୁ ଉନ୍ନତ ଚିକିତ୍ସା ପ୍ରଦାନ କରିବାରେ ସକ୍ଷମ ହେବ ନାହିଁ, ବରଂ ଭାରତୀୟ ନୌସେନାର ସମର୍ଥନ ମଧ୍ୟ ସେମାନଙ୍କ ଆତ୍ମବିଶ୍ୱାସକୁ ବୃଦ୍ଧି କରିବାରେ ସହାୟକ ହେବ । ଏହା କୋଭିଡ ସଂକ୍ରମିତ ରୋଗୀଙ୍କୁ ସଙ୍କଟକାଳୀନ ସ୍ଥିତିରେ ସାହାଯ୍ୟ ଯୋଗାଇବ ।
ରେଳ ମନ୍ତ୍ରଣାଳୟ
ଦେଶର ଲଜିଷ୍ଟିକ୍ସ ଶିଳ୍ପର ପ୍ରମୁଖ କର୍ମକର୍ତ୍ତମାନଙ୍କ ସହ ମାଲ୍ ପରିବହନ କାର୍ଯ୍ୟରେ ବ୍ୟାପକତା ଆଣିବା ନେଇ ରେଳମନ୍ତ୍ରୀଙ୍କ ମାରାଥନ୍ ବୈଠକ
• ସମାଧାନ ପନ୍ଥା ଅଭିନବ, ଲାଭପ୍ରଦ ତଥା ଲଜିଷ୍ଟିକ୍ସ ମୂଲ୍ୟ କମ୍ ହେବା ବାଂଛନୀୟ: ଶ୍ରୀ ପୀୟୂଷ ଗୋୟଲ
ରେଳ ମନ୍ତ୍ରୀ ଶ୍ରୀ ପୀୟୂଷ ଗୋୟଲ ଦେଶର ଲଜିଷ୍ଟିକ୍ସ ଶିଳ୍ପର ପ୍ରମୁଖ କର୍ମକର୍ତ୍ତମାନଙ୍କ ସହ ମାଲ୍ ପରିବହନ କାର୍ଯ୍ୟରେ ବ୍ୟାପକତା ଆଣିବା ନେଇ ଆଜି ରେଳମନ୍ତ୍ରୀ ମାରାଥନ୍ ବୈଠକ କରିଛନ୍ତି । ଭାରତୀୟ ରେଳବାଇର ମାଲ ପରିବହନ କାର୍ଯ୍ୟରେ କିଭଳି ଭାବେ ବ୍ୟାପକ କାର୍ଯ୍ୟଦକ୍ଷତା ବୃଦ୍ଧି ପାଇବ ଏବଂ ସେଥିପାଇଁ ଆବଶ୍ୟକ ସଂସ୍କାର , ଉପାୟ ଓ ସାଧନ ସଂପର୍କରେ ଏହି ବୈଠକରେ ଆାଲାଚନା କରାଯାଇଛି । ଏହି ବୈଠକ ଦୀର୍ଘ ତିନି ଘଣ୍ଟା ଧରି ଅନୁଷ୍ଠିତ ହୋଇଥିଲା ଏବଂ ସେଥିରେ ବିଭିନ୍ନ ଶିଳ୍ପସଂସ୍ଥାଙ୍କ ପକ୍ଷରୁ ସରକାରଙ୍କୁ ଅନେକ ପ୍ରକାର ପରାମର୍ଶ ଦିଆଯାଇଛି । ରେଳବାଇର ମାଲ ପରିବହନ ବ୍ୟବସ୍ଥାକୁ ଅଧିକ ସକ୍ରିୟ ତଥା ଲାଭପ୍ରଦ କରିବା ନିମନ୍ତେ ସମ୍ଭାବ୍ୟ ନୀତିଗତ ପରିବର୍ତ୍ତନ ସଂପର୍କରେ ମଧ୍ୟ ଆଲୋଚନା କରାଯାଇଥିଲା ।
ଦେଶରେ ଦେଖାଦେଇଥିବା କୋଭିଡ଼-19 ବୈଶ୍ୱିକ ମହାମାରୀ ସଂକଟ ମୁକାବିଲା ପରିପ୍ରେକ୍ଷୀରେ ରେଳବାଇ ଗ୍ରହଣ କରିଥିବା ପ୍ରମୁଖ ଭୂମିକା ଉପରେ ଗୁରୁତ୍ୱ ଆରୋପ କରି ରେଳମନ୍ତ୍ରୀ କହିଲେ ଯେ କୋଭିଡ଼-19 ପରିସ୍ଥିତିକୁ ଖାତିର ନକରି ରେଳବାଇ ତା’ର କାର୍ଯ୍ୟ ଜାରି ରଖିଛି । ଏହି ସମୟରେ ସମସ୍ତ ଆବେଗ ଓ ଉଦ୍ବେଗକୁ ପଛରେ ପକାଇ ଲୋକମାନଙ୍କ ନିକଟରେ ଅତ୍ୟାବଶ୍ୟକ ସାମଗ୍ରୀ ଯୋଗାଣ କ୍ଷେତ୍ରରେ ରେଳବାଇର ଭୂମିକା ପ୍ରଶଂସନୀୟ । ରେଳବାଇ ଏହି ସମୟରେ ଦେଶର ଜୀବନ ରେଖା ଭଳି କାର୍ଯ୍ୟ କରି ସର୍ବତ୍ର ଏଭଳି ସାମଗ୍ରୀ ଯୋଗାଣ ଜାରି ରଖିଛି । କେବଳ ସେତିକି ନୁହେଁ, ‘ଆମେ ଦୀର୍ଘ ଦିନରୁ ସମାପ୍ତ ହେବାକୁ ଥିବା କେତେକ କାର୍ଯ୍ୟ ମଧ୍ୟ ସଂପୂର୍ଣ୍ଣ କରିପାରିଛୁ ଯାହାକି ମୁଖ୍ୟ ଲାଇନ୍ ସହ ସଂଯୋଗ କ୍ଷେତ୍ରରେ ବିଶେଷ ଭୂମିକା ଗ୍ରହଣ କରିଛି । ସେହିଭଳି ଦୀର୍ଘ ଦିନରୁ ବାକିଥିବା ରକ୍ଷଣାବେକ୍ଷଣ କାର୍ଯ୍ୟ, ଭଙ୍ଗା କାର୍ଯ୍ୟ, ମରାମତି କାର୍ଯ୍ୟ, କ୍ଷତିଗ୍ରସ୍ତ ହୋଇଥିବା ବ୍ରିଜର ମରାମତି ଓ ବର୍ତ୍ତମାନ କାର୍ଯ୍ୟରତ ଥିବା ଭିତ୍ତିଭୂମି ସଂସାଧନର ମଧ୍ୟ ଉନ୍ନତିକରଣ କାର୍ଯ୍ୟ ସଂପାଦନ କରାଯାଇପାରିଛି ।
ସେହିଭଳି, ଆମେ ମାଲ ପରିବହନ ଏବଂ ଲଜିଷ୍ଟିକ୍ସ ବ୍ୟବସାୟରେ ଥିବା ପର୍ଯ୍ୟାପ୍ତ ସୁଯୋଗକୁ ଉପସ୍ଥାପନ ପୂର୍ବକ ଶ୍ରୀ ଗୋୟଲ କହିଲେ ଯେ ଆମେ ଆମର ସେବାକୁ ଅଧିକ ଉନ୍ନତ ନିକଟ ଭବିଷ୍ୟତରେ କରିବା ଦିଗରେ ଅନେକ ପଦକ୍ଷେପ ଗ୍ରହଣ କରିଛୁ ।
ଏହି ବୈଶକରେ ରେଳବାଇ ବୋର୍ଡ଼ର ଅଧ୍ୟକ୍ଷ ଏବଂ ଅନ୍ୟୃ ପ୍ରମୁଖ ଅଧିକାରୀ ତଥା ଲଜିଷ୍ଟିକ୍ସ ଶିଳ୍ପର ପ୍ରମୁଖ ସଂସ୍ଥାମାନଙ୍କର ପ୍ରତିନିଧିମାନେ ଅଂଶଗ୍ରହଣ କରିଥିଲେ । ସେମାନଙ୍କ ପକ୍ଷରୁ ଅନେକ ପ୍ରକାର ଗଠନମୂଳକ ପରାମର୍ଶ ମଧ୍ୟ ପ୍ରଦାନ କରାଯାଇଛି ଯାହାକୁ ମନ୍ତ୍ରୀ ଶ୍ରୀ ଗୋୟଲ ଗୁରୁତ୍ୱର ସହ ଗ୍ରହଣ କରି ତାହା ଉପରେ ମନ୍ତ୍ରଣାଳୟ ପକ୍ଷରୁ ବିଚାର କରାଯିବ ବୋଲି କହିଛନ୍ତି । ଅଭିନବତ୍ୱ ତଥା ଲାଭପ୍ରଦ ପରାମର୍ଶକୁ ଅଧିକ ଗୁରୁତ୍ୱ ଦିଆଯିବ ବୋଲି ସେ କହିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସଭିଁଙ୍କୁ ଓନମ୍ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ଓନମ୍ ଶୁଭ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମସ୍ତଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ସମସ୍ତଙ୍କୁ ଓନମ୍ ଶୁଭେଚ୍ଛା! ସଭିଁଙ୍କ ଜୀବନ ଉତ୍ତମ ସ୍ୱାସ୍ଥ୍ୟ, ଅପୂର୍ବ ଆନନ୍ଦ ଏବଂ ଅପାର ସମୃଦ୍ଧିରେ ପରିପୂର୍ଣ୍ଣ ହେଉ । ଗତ ଅନେକ ବର୍ଷ ମଧ୍ୟରେ ଓନମ ଏକ ବିଶ୍ୱ ମହୋତ୍ସବରେ ପରିଣତ ହୋଇଛି ଏବଂ ଏହା କେରଳର ଜୀବନ୍ତ ସଂସ୍କୃତିକୁ ସୁନ୍ଦର ଭାବେ ପ୍ରଦର୍ଶନ କରୁଛି ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଖ୍ୟାତନାମା ବଙ୍ଗୀୟ ଅଭିନେତା ସୌମିତ୍ର ଚାଟାର୍ଜୀଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ଖ୍ୟାତନାମା ବଙ୍ଗୀୟ ଅଭିନେତା ସୌମିତ୍ର ଚାଟାର୍ଜୀଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ଵିଟରେ କହିଛନ୍ତି, "ଶ୍ରୀ ସୌମିତ୍ର ଚାଟାର୍ଜୀଙ୍କ ଦେହାନ୍ତ ସିନେମା ଜଗତ ତଥା ପଶ୍ଚିମବଙ୍ଗ ଏବଂ ଭାରତର ସାଂସ୍କୃତିକ କ୍ଷେତ୍ର ପାଇଁ ଏକ ବିରାଟ କ୍ଷତି । ତାଙ୍କ କାର୍ଯ୍ୟ ମାଧ୍ୟମରେ ସେ ସମ୍ବେଦନଶୀଳତା, ଭାବନା ଏବଂ ନୈତିକତାକୁ ପ୍ରତିପାଦିତ କରିଥିଲେ । ତାଙ୍କ ଦେହାନ୍ତରେ ମର୍ମାହତ । ତାଙ୍କ ପରିବାର ଏବଂ ପ୍ରଶଂସକଙ୍କ ପ୍ରତି ମୋର ସମବେଦନା । ଓମ୍ ଶାନ୍ତି" ।
ଗୃହ ନିର୍ମାଣ ଓ ସହରାଞ୍ଚଳ ଦାରିଦ୍ର୍ୟ ଦୂରୀକରଣ ମନ୍ତ୍ରଣାଳୟ
କୋଭିଡ-19 ପରିଚାଳନା ପାଇଁ 24 ଘଣ୍ଟିଆ କାର୍ଯ୍ୟକ୍ଷମରେ ବିଶାଖାପଟ୍ଟନମ ସ୍ମାର୍ଟ ସିଟି ଅପରେସନ କେନ୍ଦ୍ର
• ଅପରେସନ କେନ୍ଦ୍ର ଅନୁସନ୍ଧାନ, ନିରୀକ୍ଷଣ ଏବଂ ସଚେତନତା ପ୍ରସାର କାର୍ଯ୍ୟକଳାପର କରୁଛି ସଂଚାଳନ
ବିଶାଖାପଟ୍ଟନମ ସ୍ମାର୍ଟ ସିଟି ଅପରେସନ୍ କେନ୍ଦ୍ର କୋଭିଡ଼-19 ପରିଚାଳନା ପାଇଁ ତିନି ସିଫ୍ଟରେ 24 ଘଣ୍ଟା ପରିଚାଳିତ ହେଉଛି । ଏହି କେନ୍ଦ୍ରରେ ନିମ୍ନଲିଖିତ କାର୍ଯ୍ୟ କରାଯାଉଛି-
• ସାରା ସହରରେ 90ଟି ସ୍ଥାନରେ ସ୍ଥାପିତ ସାର୍ବଜନିକ ଘୋଷଣା ପ୍ରଣାଳୀ ଜରିଆରେ କୋଭିଡ଼-19 ସମ୍ବନ୍ଧିତ ସତର୍କତା ଉପାୟ ଏବଂ ସୂଚନା ଗୁଡ଼ିକର ଘୋଷଣା
• ସାରା ସହରର 10ଟି ପ୍ରମୁଖ ସ୍ଥାନରେ ସ୍ଥାପିତ ଡିଜିଟାଲ ସାଇନବୋର୍ଡ  ଜରିଆରେ କୋଭିଡ଼-19 ସୂଚନା ଗୁଡ଼ିକର ପ୍ରସାର
• ସାରା ସହରର 10ଟି ପ୍ରମୁଖ ସ୍ଥାନରେ ସ୍ଥାପିତ ଡିଜିଟାଲ ସାଇନବୋର୍ଡ  ଜରିଆରେ କୋଭିଡ଼-19 ସୂଚନା ଗୁଡ଼ିକର ପ୍ରସାର ନିରୀକ୍ଷଣ ପ୍ରଣାଳୀ  ମହତ୍ୱପୂର୍ଣ୍ଣ ଅଂଚଳ ଏବଂ ପ୍ରମୁଖ ଛକ ଜାଗାର ନିରୀକ୍ଷଣ କରୁଛି ।
• ସିଓସିରେ କୋଭିଡ଼ ହେଲ୍ପ ଡେସ୍କ/ସମ୍ପର୍କ କେନ୍ଦ୍ର ଦୈନଦିନ ଆଧାରରେ ସିଏମଓଏଚର ସମନ୍ୱୟ ସହିତ ବିଦେଶରୁ ଫେରୁଥିବା ନାଗରିକଙ୍କ ସନ୍ଧାନ କରୁଛି ଏବଂ ନିରୀକ୍ଷଣ କରୁଛି । ହେଲ୍ପଡେସ୍କ/ସମ୍ପର୍କ କେନ୍ଦ୍ର ସାର୍ବଜନିକ ସ୍ୱାସ୍ଥ୍ୟ, ନଗର ଏବଂ ଜିଲ୍ଲାସ୍ତର ଅଧିକାରୀଙ୍କ ଭଳି ଲାଇନ୍ ବିଭାଗଗୁଡ଼ିକ ସହିତ ସମନ୍ୱୟ ରକ୍ଷାକରି 24 ଘଣ୍ଟା କାର୍ଯ୍ୟ କରୁଛି ।
• ଜରୁରୀକାଳୀନ ସମୟରେ ଉତ୍ତର ଦେବା ଏବଂ ତାହା ଅନୁସାରେ ଲାଇନ୍ ବିଭାଗ ଗୁଡ଼ିକ ସହିତ ପରବର୍ତ୍ତି କାର୍ଯ୍ୟାନୁଷ୍ଠାନ ପାଇଁ ସିଓସିରେ ଏକ ନିଃଶୁଳ୍କ ନମ୍ବର ସ୍ଥାପିତ କରାଯାଇଛି ।
• ବିଦେଶରୁ ଫେରୁଥିବା ସମସ୍ତ ଲୋକଙ୍କ ଅନୁସନ୍ଧାନ କରିବା ଏବଂ ମାନଚିତ୍ରଣ ପାଇଁ ଏକ ମୋବାଇଲ ଆପ୍ଲିକେସନ୍ ବିକଶିତ କରାଗଲା । ମୋବାଇଲ ଆପ୍ଲିକେସନ୍ ମାଧ୍ୟମରେ ପ୍ରାପ୍ତ ସୂଚନା ଆଧାରରେ କ୍ଲଷ୍ଟର ମ୍ୟାପିଂ ଏବଂ ହାଇରିସ୍କ କଲର କୋଡିଂ ମ୍ୟାପକୁ ଡିଜିଟାଇଜ୍ କରାଗଲା, ଯାହାଦ୍ୱାରା ଗୋଷ୍ଠୀ ଆଧାରରେ କ୍ଲଷ୍ଟରର ନିର୍ମାଣ କରାଗଲା ଅର୍ଥାତ ସିଓସିରେ ଜିଆଇଏସର ଉପଯୋଗ କରି 0-14, 15-28 ଏବଂ 28ରୁ ଅଧିକ ଦିନର ଚିହ୍ନଟ କରାଗଲା । ଜିଲ୍ଲା ପ୍ରଶାସନ ଦ୍ୱାରା ଉପରୋକ୍ତ ବିଶ୍ଳେଷଣ ଆଧାରରେ ସ୍ୱାବ ନମୁନା ମଧ୍ୟ ସଂଗ୍ରହ କରାଗଲା ।
• ମୋବାଇଲ ଆପ୍ଲିକେସନ୍ ଚିହ୍ନଟ ପଜିଟିଭ କ୍ଷେତ୍ରରେ ପ୍ରତ୍ୟକ୍ଷ ସ୍ତର ଏଏନଏମ/ ଆଶା/ସ୍ୱେଚ୍ଛାସେବୀଙ୍କ ଦ୍ୱାରା ନିୟନ୍ତ୍ରଣ କ୍ଲଷ୍ଟରର ସର୍ଭେ ପାଇଁ ବିକଶିତ କରାଯାଉଛି ।
• ବିଶାଖାପଟ୍ଟନମରେ 20 ରାପିଡ ରେସପନ୍ସ ଟିମ୍  ଗଠନ କରାଗଲା ଏବଂ ସମ୍ବନ୍ଧିତ ଦଳ ଆମ୍ବୁଲାନ୍ସରେ ସ୍ଥିରୀକୃତ ମୋବାଇଲ ଟ୍ୟାବ ଜରିଆରେ ଏହି ଦଳକୁ ଟ୍ରାକ କରାଯାଉଛି ।
• ଏକ ଆରଆରଟି ଆପ୍ଲିକେସନ୍ ବିକଶିତ କରାଗଲା ଯେଉଁଥିରେ ସମ୍ବନ୍ଧିତ ଦଳର ସମସ୍ତ ଚିକିତ୍ସକ ସିଧାସଳଖ କ୍ଷେତ୍ରରେ ସାକ୍ଷାତ କରିଥିବା ସନ୍ଦିଗ୍ଧ/ ନାଗରିକମାନଙ୍କର ବିବରଣୀ ଅପଲୋଡ କରୁଛନ୍ତି । ରିୟଲ ଟାଇମରେ ଏମାନଙ୍କର ନିରୀକ୍ଷଣ ସିଓସି ଏବଂ ସମ୍ବନ୍ଧିତ ସମିତି ଗୁଡ଼ିକ ଦ୍ୱାରା କରାଯାଉଛି ।
• ଲକ୍ଷଣ ଥିବା ନାଗରିକମାନଙ୍କ ପାଇଁ ନମୁନା ସଂଗ୍ରହ ନିମନ୍ତେ ଚାରୋଟି ମୋବାଇଲ ଦଳ ଗଠନ କରାଗଲା । ଏହି ଦଳର ନିରୀକ୍ଷଣ ମୋବାଇଲ ଟ୍ୟାବ ଆଧାରିତ ଟ୍ରାକିଂ ସିଓସି ଦ୍ୱାରା କରାଯାଉଛି । ଏହା ବ୍ୟତୀତ ସମ୍ବନ୍ଧିତ ଚିକିତ୍ସକ ରିୟଲ ଟାଇମ ଆଧାରରେ ମୋବାଇଲ ଆପ୍ଲିକେସନ୍ ଜରିଆରେ ବିବରଣୀ ପ୍ରସ୍ତୁତ କରୁଛନ୍ତି ।
• ସ୍ୱେଚ୍ଛାସେବୀଙ୍କ ଦ୍ୱାରା ପ୍ରତ୍ୟେକ ଘରେ କରାଯାଉଥିବା ସର୍ଭେର ନିରୀକ୍ଷଣ କରାଯାଉଛି ଏବଂ ନିୟମିତ ଭାବେ ଏହାର ରିପୋର୍ଟ ସମ୍ବନ୍ଧିତ ପ୍ରଭାରୀ ସମିତିକୁ ଦିଆଯାଉଛି ।
• ସାର୍ବଜନିକ ସ୍ୱାସ୍ଥ୍ୟ ୱିଙ୍ଗ ଦ୍ୱାରା ନିୟନ୍ତ୍ରଣ କ୍ଷେତ୍ରରେ ବ୍ଲିଚିଂ ଏବଂ ଅନ୍ୟ ବିଶୋଧନ କାର୍ଯ୍ୟକଳାପର ନିରୀକ୍ଷଣ ପାଇଁ ଏକ ମୋବାଇଲ ଆପ୍ଲିକେସନ୍ ବିକଶିତ କରାଗଲା ।
• ସାମାଜିକ ଗଣମାଧ୍ୟମ ଜରିଆରେ ଅତ୍ୟାବଶ୍ୟକ ଏବଂ ଗ୍ରୋସରୀ ଭଣ୍ଡାରର ବିବରଣୀ ବିତରଣ କରାଗଲା । ଅତ୍ୟାବଶ୍ୟକ ଏବଂ ଗ୍ରୋସରୀ ଆଦି ସମ୍ବନ୍ଧରେ କୌଣସି ଅଭିଯୋଗର ଶୁଣାଣି ପାଇଁ ସମର୍ପିତ ହେଲ୍ପଡେସ୍କ ନମ୍ବର 0891-2869106, 2869110 ପ୍ରସାରିତ କରାଗଲା ।
• ଟ୍ୱିଟର / ଫେସବୁକ ଭଳି ମିଡିଆ ପ୍ଲାଟଫର୍ମ ଜରିଆରେ ସତର୍କତା ଅବଲମ୍ବନ ପାଇଁ ସେ ସମ୍ବନ୍ଧୀୟ ସନ୍ଦେଶ / ସୂଚନାଗୁଡ଼ିକ ପ୍ରକାଶିତ କରାଗଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କର୍ଣ୍ଣାଟକ ରାଜ୍ୟୋତ୍ସବ ଅବସରରେ କର୍ଣ୍ଣାଟକବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
: କର୍ଣ୍ଣାଟକ ରାଜ୍ୟୋତ୍ସବ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କର୍ଣ୍ଣାଟକବାସୀଙ୍କୁ ଶୁଭେଚ୍ଛା ଜ୍ଞାପନ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
‘‘କର୍ଣ୍ଣାଟକ ରାଜ୍ୟୋତ୍ସବର ଶୁଭ ଅବସରରେ ଅଭିନନ୍ଦନ । କର୍ଣ୍ଣାଟକ ଲୋକଙ୍କର ଅଭିନବ ଉତ୍ସାହ ଯୋଗୁ ରାଜ୍ୟ ଏକ ସ୍ୱତନ୍ତ୍ର ପରିଚୟ ପାଇଛି । ଉକ୍ରୃଷ୍ଟ ଗବେଷଣା ଓ ଉଦ୍ୟୋଗ କ୍ଷେତ୍ରରେ ରାଜ୍ୟ ଆଗ ଧାଡ଼ିରେ ରହିଛି । ଆଗାମୀ ଦିନରେ କର୍ଣ୍ଣାଟକ ସଫଳତାର ନୂଆ ଉଚ୍ଚତାରେ ଉପନୀତ ହେଉ ।’’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଟେବୁଲ ଟେନିସ ଚାମ୍ପିଅନ୍ ବିଶ୍ୱ ଦିନାଦୟାଲାନଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟିଟି ଚାମ୍ପିଅନ୍ ବିଶ୍ୱ ଦିନାଦୟାଲାନଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଶ୍ରୀ ମୋଦୀ କହିଛନ୍ତି ଯେ ବିଶ୍ୱ ଦିନାଦୟଲାନ୍ ସାଥୀ ଖେଳାଳିଙ୍କ ଦ୍ୱାରା ପ୍ରଶଂସିତ ହୋଇଥିଲେ ଏବଂ ଅନେକ ପ୍ରତିଯୋଗିତାରେ ନିଜକୁ ସ୍ୱତନ୍ତ୍ର କରିପାରିଥିଲେ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଟିଟି ଚାମ୍ପିଅନ୍ ବିଶ୍ୱ ଦିନାଦୟଲାନଙ୍କ ଦେହାନ୍ତ ଆଶ୍ଚର୍ଯ୍ୟଜନକ ଏବଂ ଦୁଃଖଦାୟକ । ସେ ସାଥୀ ଖେଳାଳିଙ୍କ ଦ୍ୱାରା ପ୍ରଶଂସିତ ହୋଇଥିଲେ ଏବଂ ଅନେକ ପ୍ରତିଯୋଗିତାରେ ନିଜକୁ ସ୍ୱତନ୍ତ୍ର କରିପାରିଥିଲେ । ଏହି ଦୁଃଖଦ ସମୟରେ ମୋର ଚିନ୍ତାଧାରା ତାଙ୍କ ପରିବାର ଏବଂ ସାଙ୍ଗମାନଙ୍କ ସହିତ ଅଛି । ଓମ୍ ଶାନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଏମ ଆବାସ ଯୋଜନା ହିତାଧିକାରୀ ଏନ. ସୁବ୍ବୁଲକ୍ଷ୍ମୀଙ୍କ ଚିଠି ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପିଏମ ଆବାସ ଯୋଜନା ଅନ୍ତର୍ଗତ ଘର ପାଇଥିବାରୁ ଖୁସି ବ୍ୟକ୍ତ କରି ଏନ. ସୁବ୍ବୁଲକ୍ଷ୍ମୀ ଲେଖିଥିବା ଏକ ହୃଦୟସ୍ପର୍ଶୀ ଚିଠି ଶେୟାର କରିଛନ୍ତି । ଶ୍ରୀ ମୋଦୀ ସୂଚନା ଦେଇଛନ୍ତି, ସେ ପ୍ରସାର ଭାରତୀର ପୂର୍ବତନ ବୋର୍ଡ ସଦସ୍ୟ ସି.ଆର କେଶବନଙ୍କୁ ତାଙ୍କ ନୂଆଦିଲ୍ଲୀ ବାସଭବନରେ ଭେଟିଥିଲେ । ଶ୍ରୀ କେଶବନ ପ୍ରଧାନମନ୍ତ୍ରୀଙ୍କୁ ଏନ. ସୁବ୍ବୁଲକ୍ଷ୍ମୀଙ୍କ ଚିଠି ଦେଇଥିଲେ । ମଦୁରାଇର ଏନ. ସୁବ୍ବୁଲକ୍ଷ୍ମୀ ସି.ଆର. କେଶବନଙ୍କ ଘରେ ରୋଷେୟା ଭାବେ କାମ କରୁଥିଲେ । ସେ ନିଜ ଘରର ଫଟୋ ଶେୟାର କରିବା ସହ ନିଜ କୃତଜ୍ଞତା ଜଣାଇଛନ୍ତି ଏବଂ ଆଶୀର୍ବାଦ ପ୍ରଦାନ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆଜି @crkesavanଙ୍କୁ ଭେଟିଲି । ସେ ତାଙ୍କ ଘରେ ରୋଷେୟା କାମ କରୁଥିବା ଏନ. ସୁବ୍ବୁଲକ୍ଷ୍ମୀ ଜୀଙ୍କ ଏକ ହୃଦୟସ୍ପର୍ଶୀ ଚିଠି ପ୍ରଦାନ କଲେ । ମଦୁରାଇର ଏନ. ସୁବ୍ବୁଲକ୍ଷ୍ମୀ ଜୀ ଆର୍ଥିକ ସମସ୍ୟା ସହ ଅନେକ ସମସ୍ୟାର ସମ୍ମୁଖୀନ ହେବାକୁ ପଡିଛି । ସେ ପିଏମ ଆବାସ ଯୋଜନା ଅନ୍ତର୍ଗତ ଘର ପାଇଁ ସଫଳତାର ସହ ଆବେଦନ କରିଥିଲେ ।”
“କିପରି ତାଙ୍କର ଏହି ପ୍ରଥମ ଘର ତାଙ୍କ ଜୀବନରେ ସମ୍ମାନ ସହ ମର୍ଯ୍ୟାଦା ବୃଦ୍ଧି କରିଛି ତାହା ଏନ. ସୁବ୍ବୁଲକ୍ଷ୍ମୀ ଜୀ ନିଜ ଚିଠିରେ ଜଣାଇଛନ୍ତି । ସେ ନିଜ ଘରର ଫଟୋ ଶେୟାର କରିଛନ୍ତି ଓ ନିଜ କୃତଜ୍ଞତା ଏବଂ ଆଶୀର୍ବାଦ ଜଣାଇଛନ୍ତି । ଏହି ଆଶୀର୍ବାଦ ଅପାର ଶକ୍ତିର ସ୍ରୋତ ।”
“ଏନ. ସୁବ୍ବୁଲକ୍ଷ୍ମୀ ଜୀଙ୍କ ଭଳି ଏଭଳି ଅଗଣିତ ଲୋକଙ୍କ ଜୀବନ ପିଏମ ଆବାସ ଯୋଜନା ଯୋଗୁଁ ବଦଳି ଯାଇଛି । ଘର ସେମାନଙ୍କ ଜୀବନରେ ଗୁଣାତ୍ମକ ପାର୍ଥକ୍ୟ ଆଣିଛି । ମହିଳା ସଶକ୍ତିକରଣକୁ ଆଗେଇ ନେବାରେ ମଧ୍ୟ ଏହି ଯୋଜନା ଆଗରେ ରହିଛି ।”
SR
(
ଅର୍ଥ ମନ୍ତ୍ରଣାଳୟ
ସିବିଆଇସି ପକ୍ଷରୁ ସମସ୍ତ ସିଜିଏସଟି ଓ ବର୍ହିଶୁଳ୍କ କାର୍ଯ୍ୟାଳୟରେ ଇ-ଅଫିସ ବ୍ୟବସ୍ଥାର ଆରମ୍ଭ
ସାରା ଦେଶରେ ଥିବା 500ରୁ ଊର୍ଦ୍ଧ୍ଵ ସିଜିଏସଟି ଏବଂ ବର୍ହିଶୁଳ୍କ କାର୍ଯ୍ୟାଳୟରେ ଆଜିଠାରୁ ଇ-ଅଫିସ ବ୍ୟବସ୍ଥାର ପ୍ରୟୋଗ ଆରମ୍ଭ ହୋଇଛି। କେନ୍ଦ୍ରୀୟ ପରୋକ୍ଷ ଟିକସ ଏବଂ ବର୍ହିଶୁଳ୍କ ବୋର୍ଡ ର ଅଧ୍ୟକ୍ଷ ଶ୍ରୀ ଏମ. ଅଜିତ କୁମାର ଆଜି ଏହି ବ୍ୟବସ୍ଥାର ଶୁଭାରମ୍ଭ କରିଥିଲେ। ସିବିଆଇସିର 800ରୁ ଅଧିକ ବରିଷ୍ଠ ଅଧିକାରୀମାନଙ୍କ ଉପସ୍ଥିତିରେ ରିମୋଟ ଜରିଆରେ ଏହି ଇ-ଅଫିସ ବ୍ୟବସ୍ଥାର ଶୁଭାରମ୍ଭ କରାଯାଇଥିଲା। ଜାତୀୟ ସୂଚନା ବିଜ୍ଞାନ କେନ୍ଦ୍ର ର ମହାନିର୍ଦ୍ଦେଶକ ଡ. ନୀତା ବର୍ମା ମଧ୍ୟ ଉପସ୍ଥିତ ଥିଲେ।
50 ହଜାରରୁ ଅଧିକ ଅଧିକାରୀ ଓ କର୍ମଚାରୀମାନେ ଏହି ବ୍ୟବସ୍ଥାର ଉପଯୋଗ କରିବା ଫଳରେ ଭାରତ ସରକାରଙ୍କର ଅନ୍ୟତମ ବୃହତ ବିଭାଗ ସିବିଆଇସିର ଅନ୍ତରୀଣ କାର୍ଯ୍ୟ ପ୍ରଣାଳୀ ସ୍ଵୟଂକ୍ରିୟ ହୋଇପାରିବ।
ଇ-ଅଫିସ ବ୍ୟବସ୍ଥା ଫଳରେ ସିବିଆଇସିର ଅନ୍ତରୀଣ କାର୍ଯ୍ୟ ପଦ୍ଧତିରେ ଢାଞ୍ଚାଗତ ପରିବର୍ତ୍ତନ ଆସିପାରିବ। ପୂର୍ବରୁ ଫାଇଲ ଓ କାଗଜପତ୍ର କାମ ସାଧାରଣ ପ୍ରକ୍ରିୟାରେ ହେଉଥିବା ବେଳେ ଏବେ ଏହା ସ୍ଵୟଂକ୍ରିୟ ଭାବେ ଇଲେକ୍ଟ୍ରୋନିକ ମାଧ୍ୟମରେ ହୋଇପାରିବ। ଇ-ଅଫିସ ବ୍ୟବସ୍ଥା ଫଳରେ ଆଇଟି ଆଧାରିତ ସଂସ୍କାର ଆସିପାରିବ ଯାହା ବାଣିଜ୍ୟ ଓ ଶିଳ୍ପ ଜଗତ ପାଇଁ ବ୍ୟବସାୟିକ ସୁଗମତା ବୃଦ୍ଧିର ଲକ୍ଷ୍ୟ ହାସଲ ଦିଗରେ ସିଧାସଳଖ ସହାୟକ ହେବ।
“ସାକ୍ଷାତ ଶୂନ୍ୟ, ସ୍ପର୍ଶ ଶୂନ୍ୟ ଏବଂ କାଗଜମୁକ୍ତ’  ପରୋକ୍ଷ ଟିକସ ପ୍ରଶାସନ ଯୋଗାଇ ଦେବା ଉଦ୍ଦେଶ୍ୟରେ ପ୍ରଯୁକ୍ତିର ପ୍ରୟୋଗ ଲାଗି ସିବିଆଇସି ପକ୍ଷରୁ ଇ-ଅଫିସ ଆଉ ଏକ ବୃହତମ ପଦକ୍ଷେପ।
ଏହି ଇ-ଅଫିସ ଆପ୍ଲିକେସନକୁ ଏନଆଇସି ଦ୍ବାରା ବିକଶିତ କରାଯାଇଛି ଏବଂ ଏହାକୁ ପ୍ରଶାସନିକ ସଂସ୍କାର ଓ ସାଧାରଣ ଅଭିଯୋଗ ବିଭାଗ  ଦ୍ଵାରା ସମର୍ଥନ ଦିଆଯାଇଛି। ଫାଇଲ କାମ ଏବଂ ସରକାରୀ ସ୍ତରରେ ନିଷ୍ପତ୍ତି ନେବାର ଅନ୍ତରୀଣ କାମକୁ ସ୍ଵୟଂକ୍ରିୟ କରିବା ଉଦ୍ଦେଶ୍ୟରେ ଇ-ଅଫିସ ବ୍ୟବସ୍ଥା ଗ୍ରହଣ କରାଯାଇଛି।
ଇ-ଅଫିସ ବ୍ୟବସ୍ଥା ଫଳରେ ସିଜିଏସଟି ଓ ବର୍ହିଶୁଳ୍କ ଅଧିକାରୀମାନେ ଦୈନନ୍ଦିନ କରୁଥିବା ଫାଇଲ କାମରେ ଦ୍ରୁତ ନିର୍ଣ୍ଣୟ, ପାରଦର୍ଶିତା ଓ ଉତ୍ତରଦାୟିତ୍ଵ ଆସିବ। ଏହା ମଧ୍ୟ କାଗଜ ଓ ପ୍ରିଣ୍ଟର ଉପଯୋଗକୁ ହ୍ରାସ କରି ପରିବେଶ ଉପରେ ସକାରାତ୍ମକ ପ୍ରଭାବ ପକାଇବ। କୋଭିଡ-19 ସଂକ୍ରମଣ ପରିପ୍ରେକ୍ଷୀରେ ଇ-ଅଫିସ ବ୍ୟବସ୍ଥାର ବିଶେଷ ପ୍ରାସଙ୍ଗିକତା ରହିଛି। ଏହା ସାଧାରଣ ପ୍ରକ୍ରିୟାରେ ଫାଇଲ ସ୍ପର୍ଶ କରି କାମ କରିବାର ବ୍ୟବସ୍ଥା ବଦଳରେ ସ୍ପର୍ଶମୁକ୍ତ ଇ-ବ୍ୟବସ୍ଥାର ପ୍ରଚଳନ କରିବ। ଯାହାକି ସ୍ପର୍ଶଜନିତ ମହାମାରୀ ସଂକ୍ରମଣରୁ ସୁରକ୍ଷା ଦେବ। ଆହୁରି ଇ-ଅଫିସ ଦ୍ଵାରା କୌଣସି ଫାଇଲ କିମ୍ବା ଜରୁରି କାଗଜପତ୍ର ବଦଳାଇ ହେବ ନାହିଁ କିମ୍ବା ନଷ୍ଟ କରାଯାଇପାରିବ ନାହିଁ କିମ୍ବା ବିଳମ୍ବରେ ଦାଖଲ କରାଯାଇପାରିବ ନାହିଁ, ଯଦ୍ଵାରା ଏଗୁଡ଼ିକର ସୁରକ୍ଷା ସୁନିଶ୍ଚିତ ହୋଇପାରିବ। ଏକ ଅନ୍ତରୀଣ ଅନୁଧ୍ୟାନ ବ୍ୟବସ୍ଥା ରହିବ ଯାହା ଦ୍ରୁତ କାର୍ଯ୍ୟ ପ୍ରକ୍ରିୟା ଏବଂ ନିର୍ଣ୍ଣୟକୁ ସୁନିଶ୍ଚିତ କରିବ। ଇ-ଅଫିସ ହେଉଛି ଭାରତୀୟ ଜାତୀୟ ଇ-ଗଭର୍ଣ୍ଣାନ୍ସ ଅଧୀନରେ ଏକ ମିଶନ ଆଧାରିତ ପ୍ରକଳ୍ପ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହିମାଚଳ ଦିବସ ଅବସରରେ ହିମାଚଳ ପ୍ରଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ହିମାଚଳ ଦିବସ ଅବସରରେ ହିମାଚଳ ପ୍ରଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ହିମାଚଳ ଦିବସ ଅବସରରେ ହିମାଚଳ ପ୍ରଦେଶବାସୀଙ୍କୁ ହାର୍ଦ୍ଦିକ ଶୁଭେଚ୍ଛା । ନିଜ ପ୍ରାକୃତିକ ସୌନ୍ଦର୍ଯ୍ୟ ଓ ପର୍ଯ୍ୟଟନ ପାଇଁ ପ୍ରସିଦ୍ଧ ଏହି ରାଜ୍ୟବାସୀଙ୍କ ଜୀବନ ସଦା ସମୃଦ୍ଧ ଓ ସୌହାର୍ଦ୍ଦ୍ୟରେ ଭରା ରହୁ ବୋଲି କାମନା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଜରାଟର ଅହମ୍ମଦାବାଦର ସାଇନ୍ସ ସିଟି ପରିଦର୍ଶନ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଗୁଜରାଟର ଅହମ୍ମଦାବାଦସ୍ଥିତ ସାଇନ୍ସ ସିଟି  ପରିଦର୍ଶନ କରିଛନ୍ତି । ସେ ରୋବୋଟିକ୍ସ ଗ୍ୟାଲେରୀ, ନେଚର ପାର୍କ, ଆକ୍ୱାଟିକ୍ ଗ୍ୟାଲେରୀ ଏବଂ ସାର୍କ ଟନେଲ ପରିଦର୍ଶନ କରିବା ସହ ଏହି ଅବସରରେ ପ୍ରଦର୍ଶିତ ପ୍ରଦର୍ଶନୀକୁ ମଧ୍ୟ ପରିଦର୍ଶନ କରିଥିଲେ ।
ପ୍ରଧାନମନ୍ତ୍ରୀ X ରେ ଏକ ପୋଷ୍ଟ କରିଛନ୍ତି :
ଗୁଜରାଟ ସାଇନ୍ସ ସିଟିର ଚମତ୍କାର ଆକର୍ଷଣକୁ ଅନୁସନ୍ଧାନ କରିବା ପାଇଁ ସକାଳର କିଛି ସମୟ ବିତାଇଥିଲି । ଏହା ରୋବୋଟିକ୍ସ ଗ୍ୟାଲେରୀରୁ ଆରମ୍ଭ ହୋଇଥିଲା, ଯେଉଁଠାରେ ରୋବୋଟିକ୍ସର ଅସୀମ ସମ୍ଭାବନାକୁ ଚମତ୍କାର ଭାବରେ ପ୍ରଦର୍ଶନ କରାଯାଇଛି । ଏହି ଜ୍ଞାନକୌଶଳ କିପରି ଯୁବପିଢ଼ିଙ୍କ ମଧ୍ୟରେ ଉତ୍ସୁକତା ଜାଗ୍ରତ କରୁଛି ତାହା ଦେଖି ଆନନ୍ଦିତ ।
ରୋବୋଟିକ୍ସ ଗ୍ୟାଲେରୀରେ ଡିଆରଡିଓ ରୋବୋଟ, ମାଇକ୍ରୋବଟ, ଏକ କୃଷି ରୋବୋଟ, ମେଡିକାଲ ରୋବଟ, ମହାକାଶ ରୋବଟ ଏବଂ ଆହୁରି ଅନେକ କିଛି ରହିଛି । ଏହି ଆକର୍ଷଣୀୟ ପ୍ରଦର୍ଶନୀ ମାଧ୍ୟମରେ ସ୍ୱାସ୍ଥ୍ୟ ସେବା, ଉତ୍ପାଦନ ଏବଂ ଦୈନନ୍ଦିନ ଜୀବନରେ ରୋବୋଟିକ୍ସର ପରିବର୍ତ୍ତନଶୀଳ ଶକ୍ତି ସ୍ପଷ୍ଟ ଭାବରେ ଦୃଶ୍ୟମାନ ହେଉଛି ।
ଏହା ସହିତ ରୋବୋଟିକ୍ସ ଗ୍ୟାଲେରୀରେ ଥିବା କାଫେରେ ରୋବୋଟ୍ ମାନଙ୍କ ଦ୍ୱାରା ପରିବେଷିତ ଏକ କପ୍ ଚା'ର ମଜା ନେଇଥିଲେ ।
ସେ କହିଛନ୍ତି, ଗୁଜରାଟ ସାଇନ୍ସ ସିଟି ଭିତରେ ଥିବା ଏକ ଶାନ୍ତ ଓ ଆକର୍ଷଣୀୟ ସ୍ଥାନ ହେଉଛି ନେଚର ପାର୍କ । ପ୍ରକୃତିପ୍ରେମୀ ଓ ଉଦ୍ଭିଦ ବିଜ୍ଞାନୀ ମାନଙ୍କ ପାଇଁ ଏହା ଦେଖିବା ନିହାତି ଜରୁରୀ । ଏହି ପାର୍କ କେବଳ ଜୈବ ବିବିଧତାକୁ ପ୍ରୋତ୍ସାହିତ କରେ ନାହିଁ ବରଂ ଲୋକ ମାନଙ୍କ ପାଇଁ ଏକ ଶିକ୍ଷାଗତ ପ୍ଲାଟଫର୍ମ ଭାବରେ ମଧ୍ୟ କାର୍ଯ୍ୟ କରେ ।
"ସଠିକ ପାଦଚଲା ରାସ୍ତା ବାଟରେ ବିଭିନ୍ନ ଅନୁଭୂତି ପ୍ରଦାନ କରିଥାଏ । ଏହା ପରିବେଶ ସଂରକ୍ଷଣ ଏବଂ ସ୍ଥାୟୀତା ଉପରେ ମୂଲ୍ୟବାନ ଶିକ୍ଷା ପ୍ରଦାନ କରେ । କ୍ୟାକଟସ୍ ଗାଡେନ୍, ବ୍ଲକ୍ ପ୍ଲାଣ୍ଟେସନ୍, ଅକ୍ସିଜେନ୍ ପାର୍କ ଭଳି ଅନ୍ୟାନ୍ୟ ଆକର୍ଷଣକୁ ମଧ୍ୟ ବୁଲି ଦେଖନ୍ତୁ ।
ସାଇନ୍ସ ସିଟିରେ ଥିବା ଆକ୍ୱାଟିକ୍ ଗ୍ୟାଲେରୀ ଜଳଜ ଜୈବ ବିବିଧତା ଏବଂ ସାମୁଦ୍ରିକ ଆଶ୍ଚର୍ଯ୍ୟର ଏକ ଉତ୍ସବ । ଏହା ଆମ ଜଳୀୟ ପରିବେଶର ସୂକ୍ଷ୍ମ ତଥା ଗତିଶୀଳ ସନ୍ତୁଳନ ଉପରେ ଆଲୋକପାତ କରେ । ଏହା କେବଳ ଏକ ଶିକ୍ଷଣୀୟ ଅନୁଭୂତି ନୁହେଁ, ବରଂ ତରଙ୍ଗ ତଳେ ଥିବା ବିଶ୍ୱ ପ୍ରତି ସଂରକ୍ଷଣ ଏବଂ ଗଭୀର ସମ୍ମାନ ର ଆହ୍ୱାନ ମଧ୍ୟ ।
ଶାର୍କ ଟନେଲ ହେଉଛି ଏକ ଆନନ୍ଦଦାୟକ ଅନୁଭୂତି ଯାହା ବିଭିନ୍ନ ଶାର୍କ ପ୍ରଜାତିର ପ୍ରଦର୍ଶନ କରୁଛି । ସୁଡ଼ଙ୍ଗ ଦେଇ ଯିବା ବେଳେ ସାମୁଦ୍ରିକ ଜୀବନର ବିବିଧତା ଦେଖି ଆପଣ ବହୁତ ଆଶ୍ଚର୍ଯ୍ୟ ହୋଇଯିବେ । ଏହା ପ୍ରକୃତରେ ଆକର୍ଷଣୀୟ ।
"ଏହା ସୁନ୍ଦର"
ପ୍ରଧାନମନ୍ତ୍ରୀଙ୍କ ସହ ଗୁଜରାଟର ରାଜ୍ୟପାଳ ଶ୍ରୀ ଆଚାର୍ଯ୍ୟ ଦେବବ୍ରତ ଏବଂ ଗୁଜରାଟର ମୁଖ୍ୟମନ୍ତ୍ରୀ ଶ୍ରୀ ଭୂପେନ୍ଦ୍ର ପଟେଲ ମଧ୍ୟ ଉପସ୍ଥିତ ଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଲାମାନଙ୍କ ସହ ରକ୍ଷାବନ୍ଧନ ପାଳନ କଲେ ପ୍ରଧାନମନ୍ତ୍ରୀ
ବିଭିନ୍ନ ପ୍ରସଙ୍ଗରେ ପିଲାମାନଙ୍କ ସହ ଆଲୋଚନା କଲେ ପ୍ରଧାନମନ୍ତ୍ରୀ
ପିଲାମାନେ ଚନ୍ଦ୍ରଯାନ-୩ର ସାମ୍ପ୍ରତିକ ସଫଳତା ଉପରେ ସେମାନଙ୍କର ସକାରାତ୍ମକ ଭାବନା ସେୟାର କରିଥିଲେ ଏବଂ ଆଗାମୀ ଆଦିତ୍ୟ ଏଲ୍ -୧ ମିଶନ କୁ ନେଇ ଉତ୍ସାହ ପ୍ରକାଶ କରିଥିଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ୭, ଲୋକ କଲ୍ୟାଣ ମାର୍ଗଠାରେ ପିଲାମାନଙ୍କ ସହିତ ରକ୍ଷାବନ୍ଧନ ପାଳନ କରିଛନ୍ତି ।
ପିଲାମାନେ ପ୍ରଧାନମନ୍ତ୍ରୀଙ୍କୁ ରାଖୀ ବାନ୍ଧି ବିଭିନ୍ନ ପ୍ରସଙ୍ଗରେ ଆଲୋଚନା କରିଥିଲେ। ପିଲାମାନେ ଚନ୍ଦ୍ରଯାନ-୩ ମିଶନର ସାମ୍ପ୍ରତିକ ସଫଳତା ଉପରେ ସେମାନଙ୍କର ସକାରାତ୍ମକ ଭାବନା ସେୟାର କରିଥିଲେ ଏବଂ ଆଗାମୀ ଆଦିତ୍ୟ ଏଲ୍ -୧ ମିଶନ କୁ ନେଇ ଉତ୍ସାହ ପ୍ରକାଶ କରିଥିଲେ ।
ଆଲୋଚନା ସମୟରେ ପିଲାମାନେ କବିତା ପାଠ କରିବା ସହ ଗୀତ ଗାଇଥିଲେ। ସେମାନଙ୍କ ବକ୍ତବ୍ୟରେ ପ୍ରଭାବିତ ହୋଇ ଜନସାଧାରଣଙ୍କ ହିତ ନିମନ୍ତେ ସରକାରୀ ଯୋଜନା ସମେତ ବିଭିନ୍ନ ବିଷୟ ଉପରେ କବିତା ଲେଖିବା ପାଇଁ ପ୍ରଧାନମନ୍ତ୍ରୀ ସେମାନଙ୍କୁ ଉତ୍ସାହିତ କରିଥିଲେ । ଆତ୍ମନିର୍ଭରଶୀଳତାର ଗୁରୁତ୍ୱ ବୁଝାଇ ପ୍ରଧାନମନ୍ତ୍ରୀ ପିଲାମାନଙ୍କୁ ମେଡ୍ ଇନ୍ ଇଣ୍ଡିଆ ଉତ୍ପାଦ ବ୍ୟବହାର କରିବାକୁ ପରାମର୍ଶ ଦେଇଥିଲେ ।
ଏହି ଉତ୍ସବରେ ବିଭିନ୍ନ ଛାତ୍ରଛାତ୍ରୀ ସେମାନଙ୍କ ଶିକ୍ଷକମାନଙ୍କ ସହ ଅଂଶଗ୍ରହଣ କରିଥିଲେ। ସ୍ୱେଚ୍ଛାସେବୀ ଅନୁଷ୍ଠାନର ପ୍ରତିନିଧି, ବୃନ୍ଦାବନର ବିଧବା ଓ ଅନ୍ୟାନ୍ୟ ବ୍ୟକ୍ତି ବିଶେଷ ଉପସ୍ଥିତ ଥିଲେ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାରଣାସୀରେ କୋଭିଡ ଟୀକାକରଣର ଲାଭାର୍ଥୀ ଓ ଟୀକାପ୍ରଦାନକାରୀଙ୍କ ସହ 22 ଜାନୁଆରୀରେ ମତବିନିମୟ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 22 ଜାନୁଆରୀ ଅପରାହ୍ଣ 1:15 ମିନିଟ ସମୟରେ ଭିଡିଓ କନଫରେନ୍ସିଂ ଜରିଆରେ ବାରଣାସୀରେ କୋଭିଡ ଟୀକାକରଣ କାର୍ଯ୍ୟକ୍ରମର ଲାଭାର୍ଥୀ ଓ ଟୀକାପ୍ରଦାନକାରୀଙ୍କ ସହିତ ଆଲୋଚନା କରିବେ। ଏହି ଆଲୋଚନାରେ ଅଂଶଗ୍ରହଣକାରୀମାନେ ଟୀକାକରଣ ସମ୍ପର୍କରେ ସେମାନଙ୍କର ପ୍ରାଥମିକ ଅନୁଭୂତି ସମ୍ପର୍କରେ ମତ ରଖିବେ।
ବିଶ୍ୱର ସର୍ବବୃହତ ଟୀକାକରଣ କାର୍ଯ୍ୟକ୍ରମକୁ ସୁଚାରରୂପେ ସମ୍ପାଦନ କରିବା ଲାଗି ପ୍ରଧାନମନ୍ତ୍ରୀ ନିୟମିତ ଭାବେ ବୈଜ୍ଞାନିକ, ରାଜନୈତିକ ନେତୃବୃନ୍ଦ, ଅଧିକାରୀ ଓ ଅନ୍ୟ ଅଂଶୀଦାରମାନଙ୍କ ସହିତ ସକ୍ରିୟ ଭାବେ ଆଲୋଚନା ଓ ମତବିନିମୟ ଜାରି ରଖିଛନ୍ତି। ଏହିକ୍ରମରେ ଉପରୋକ୍ତ ଆଲୋଚନା କରାଯିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ-19 ବିରୋଧି ଟୀକାକରଣ ଅଭିଯାନର ସଫଳ ଶୁଭାରମ୍ଭ ପାଇଁ ପ୍ରଧାନମନ୍ତ୍ରୀ ଏବଂ ଭାରତ ସରକାରଙ୍କୁ ପଡ଼ୋଶୀ ନେତାଙ୍କ ଶୁଭେଚ୍ଛା
ଜାନୁୟାରୀ 16, 2021 ରେ କୋଭିଡ-19 ବିରୁଦ୍ଧରେ ଟୀକାକରଣ ଅଭିଯାନକୁ ସଫଳତାର ସହ ଆରମ୍ଭ କରିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଭାରତ ସରକାରଙ୍କୁ ପଡୋଶୀ ଦେଶର ନେତାମାନେ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟରେ ଶ୍ରୀଲଙ୍କା ରାଷ୍ଟ୍ରପତି ଶ୍ରୀ ଗୋଟାବାୟା ରାଜପକ୍ଷ କହିଛନ୍ତି ଯେ, “କୋଭିଡ-19 ଟୀକାକରଣର ସଫଳ ଅଭିଯାନ ଏବଂ ପଡୋଶୀ ଦେଶ ପ୍ରତି ତାଙ୍କର ବନ୍ଧୁତ୍ୱପୂର୍ଣ୍ଣ ଉଦାରତା ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ମୋର ହାର୍ଦ୍ଦିକ ଅଭିନନ୍ଦନ” ।
My heartiest congratulations to Prime Minister Shri @narendramodi on the successful roll out of the #COVID19 vaccine & his generosity towards friendly neighbouring countries. #COVID19Vaccination #india #SriLanka pic.twitter.com/ToscTxwge6
— Gotabaya Rajapaksa  January 17, 2021
ଏକ ଟ୍ଵିଟରେ ଶ୍ରୀଲଙ୍କାର ପ୍ରଧାନମନ୍ତ୍ରୀ ଶ୍ରୀ ମହିନ୍ଦା ରାଜପକ୍ଷ କହିଛନ୍ତି ଯେ, “ଏହି ବୃହତ କୋଭିଡ-19 ଟୀକାକରଣ ଅଭିଯାନର ଗୁରୁତ୍ୱପୂର୍ଣ୍ଣ ପଦକ୍ଷେପ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଭାରତ ସରକାରଙ୍କୁ ଅଭିନନ୍ଦନ । ଏହି ଭୟଙ୍କର ମହାମାରୀ ସମାପ୍ତିର ପ୍ରାରମ୍ଭ ଆମେ ଦେଖିବା ଆରମ୍ଭ କରିଛୁ” ।
Congratulations PM @narendramodi and the Government of India on taking this very important step with this massive #COVID19Vaccination drive. We are starting to see the beginning of the end to this devastating pandemic. @IndiainSL https://t.co/fcx8bO7RfV
— Mahinda Rajapaksa  January 16, 2021
ଏକ ଟ୍ଵିଟରେ ମାଲଦ୍ୱୀପ ରାଷ୍ଟ୍ରପତି ଶ୍ରୀ ଇବ୍ରାହିମ ମହମ୍ମଦ ସୋଲି କହିଛନ୍ତି ଯେ, “କୋଭିଡ-19 ବିରୁଦ୍ଧରେ ଭାରତର ବିଶାଳ ଜନସଂଖ୍ୟାକୁ ଟୀକାକରଣ ଭଳି ଗୁରୁତ୍ୱପୂର୍ଣ୍ଣ ପଦକ୍ଷେପ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଭାରତ ସରକାରଙ୍କୁ ଅଭିନନ୍ଦନ । ମୁଁ ଦୃଢ ବିଶ୍ଵାସୀ ଯେ ଆପଣ ଏହି ପ୍ରୟାସରେ ସଫଳ ହେବେ ଏବଂ ଆମେ ଶେଷରେ କୋଭିଡ-19 ବିପଦର ସମାପ୍ତି ଦେଖିବାକୁ ଯାଉଛୁ” ।
Congratulations to PM @narendramodi and the Indian government for its landmark program to vaccinate India’s population against COVID-19. I’m highly confident that you’ll be successful in this endeavor and that we are finally seeing an end to the COVID-19 scourge.
— Ibrahim Mohamed Solih  January 17, 2021
ଏକ ଟ୍ଵିଟରେ ଭୁଟାନ ପ୍ରଧାନମନ୍ତ୍ରୀ ଡଃ ଲୋତେ ଶେରିଙ୍ଗ କହିଛନ୍ତି ଯେ, “ଆଜି ଦେଶବ୍ୟାପୀ କୋଭିଡ-19 ଟୀକାକରଣ ଅଭିଯାନର ଶୁଭାରମ୍ଭ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଭାରତବାସୀଙ୍କୁ ମୁଁ ଅଭିନନ୍ଦନ ଜଣାଉଛି । ମୋର ଆଶା, ଏହି ମହାମାରୀରେ ସହ୍ୟ କରିଥିବା ଦୁର୍ଦ୍ଦିନକୁ ଆମେ ଅତିକ୍ରମ କରିବାକୁ ଯାଉଛୁ” ।
I would like to congratulate PM @narendramodi and the people of India for the landmark launch of nationwide COVID-19 vaccination drive today. We hope it comes as an answer to pacify all the sufferings we have endured this pandemic. https://t.co/f921VupuJn pic.twitter.com/M9q3KKLFo3
— PM Bhutan  January 16, 2021
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜସ୍ଥାନର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ ଜଗନ୍ନାଥ ପାହାଡିଆଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ରାଜସ୍ଥାନର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ ଜଗନ୍ନାଥ ପାହାଡିଆ ଜୀଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ରାଜସ୍ଥାନର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ ଜଗନ୍ନାଥ ପାହାଡିଆ ଜୀଙ୍କ ବିୟୋଗରେ ମୁଁ ଅତ୍ୟନ୍ତ ମର୍ମାହତ । ନିଜର ଦୀର୍ଘ ରାଜନୈତିକ ଏବଂ ପ୍ରଶାସନିକ ଜୀବନ କାଳରେ, ସେ ସାମାଜିକ ସଶକ୍ତିକରଣ ଦିଗରେ ଉଲ୍ଲେଖନୀୟ ଅବଦାନ ରଖିଥିଲେ । ତାଙ୍କ ପରିବାର ଏବଂ ସମର୍ଥକଙ୍କୁ ମୋର ସମବେଦନା । ଓମ୍ ଶାନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡଃ ରାମ ମନୋହର ଲୋହିଆଙ୍କ ଜନ୍ମବାର୍ଷିକୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ଡଃ ରାମ ମନୋହର ଲୋହିଆଙ୍କ ଜନ୍ମବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଏକ ଟ୍ଵିଟ ବାର୍ତ୍ତାରେ ଶ୍ରୀ ମୋଦୀ କହିଛନ୍ତି, “ସାମାଜିକ ସଶକ୍ତିକରଣ ଓ ସେବା ମନୋଭାବ ସହିତ ଜଡିତ ଡଃ ଲୋହିଆଙ୍କ ମହାନ କାର୍ଯ୍ୟ ଦେଶବାସୀଙ୍କୁ ସର୍ବଦା ଅନୁପ୍ରାଣିତ କରୁଥିବ” ।
ରେଳ ମନ୍ତ୍ରଣାଳୟ
କେନ୍ଦ୍ରମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବଙ୍କ ଦ୍ୱାରା ଦେଶର ପ୍ରଥମ ଆଲୁମିନିୟମ ଫ୍ରେଟ ରେକ୍-61 BOBRANALHSM-1ଭୁବନେଶ୍ୱର ରେଳଷ୍ଟେସନରେ ଉଦ୍ଘାଟିତ
ଏହି ଆଲୁମିନିୟମ ଫ୍ରେଟ ରେକ୍ ଭାରତୀୟ ରେଳବାଇ, ବେସ୍କୋ ଲିମିଟେଡର ୱାଗନ ଡିଭିଜନ ଓ ହିଣ୍ଡାଲକୋ ର ମିଳିତ ଉଦ୍ୟମରେ ଦେଶୀ କାରିଗରୀ କୌଶଳରେ ନିର୍ମିତ
ଆଲୁମିନିୟମ ରେକ୍ ପାରମ୍ପରିକ ରେକଠାରୁ ବିଭିନ୍ନ ଦୃଷ୍ଟିରୁ ସୁବିଧାଜନକ
କେନ୍ଦ୍ର ରେଳବାଇ, ଯୋଗାଯୋଗ, ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରୀ ଅଶ୍ୱିନୀ ବୈଷ୍ଣବ ଆଜି ଭୁବନେଶ୍ୱର ରେଳଷ୍ଟେସନରେ ଦେଶର ପ୍ରଥମ ଆଲୁମିନିୟମ ଫ୍ରେଟ ରେକ୍-61 BOBRANALHSM-1କୁ ଉଦ୍ଘାଟନ କରିଛନ୍ତି । ଏହି ଆଲୁମିନିୟମ ନିର୍ମିତ ରେକ୍ଗୁଡିକୁ ବିଳାସପୁର ପଠାଯାଇଛି ।
ଭାରତୀୟ ରେଳବାଇର ଆର୍ଡିଏସ୍ଓ, ହିଣ୍ଡାଲକୋ ଏବଂ ବେସ୍କୋ ୱାଗନର ମିଳିତ ସହଯୋଗରେ ସ୍ୱତନ୍ତ୍ର ଦେଶୀ କାରିଗରୀ କୌଶଳରେ ଏହି ୱାଗନ ନିର୍ମିତ ହୋଇଛି । ମେକ୍ ଇନ୍ ଇଣ୍ଡିଆ କାର୍ଯ୍ୟକ୍ରମର ଏହା ଏକ ସଫଳ ଉଦାହରଣ ।
ଆଲୁମିନିୟମ ରେକ୍ର ବିଶେଷତ୍ୱ
ଏହାର ନିର୍ମାଣରେ ୱେଲଡିଂ ନାହିଁ; ସମଗ୍ର ରେକ୍ ସମ୍ପୂର୍ଣ୍ଣ ଭାବେ ଲକ୍ ବୋଲ୍ଟେଡ୍ ।
ଏହି ୱାଗନର ଓଜନ ପାରମ୍ପରିକ ଷ୍ଟିଲ ରେକଠାରୁ ୩. ୨୫ ଟନ୍ କମ୍ । ଷ୍ଟିଲ ରେକ୍ ତୁଳନାରେ ଏହା ୧୮୦ ଟନ୍ ଅଧିକ ମାଲ ନେବାକୁ ସକ୍ଷମ । ଏହା ଫଳରେ ୱାଗନଗୁଡିକରେ ମାଲ ପରିବହନ କ୍ଷମତା ବଢିବ ।
ଉଚ୍ଚତର ମାଲବୋଝେଇ ଅନୁପାତ ୱାଗନ ଓଜନର ୨. ୮୫ ।
ୱାଗନର ଓଜନ କମ୍ ରହିଲେ ଇଞ୍ଜିନ ଉପରେ କମ୍ ଚାପ ପଡିବ ଏବଂ ଇନ୍ଧନ ଖର୍ଚ୍ଚ କମ୍ ହେବ । କମ୍ ଇନ୍ଧନ ବ୍ୟବହାର ଦ୍ୱାରା ଅଙ୍ଗାରକାମ୍ଳ ନିର୍ଗମନ କମିବ । ଗୋଟିଏ ଆଲୁମିନିୟମ ରେକ୍ ଏହାର ଜୀବନକାଳ ମଧ୍ୟରେ ୧୪, ୫୦୦ ଟନ୍ ଅଙ୍ଗାରକାମ୍ଳ ନିର୍ଗମନକୁ ରୋକିପାରିବ ।
ରେକ୍ର ପୁନଃ ବିକ୍ରିମୂଲ୍ୟ୍ୟ ୮୦% । ୱାଗନ ବ୍ୟବହାର ଅନୁପଯୁକ୍ତ ହେଲେ ଏଥିରେ ଲାଗିଥିବା ଆଲୁମିନିୟମକୁ ପୁନର୍ବାର ବ୍ୟବହାର କରିହେବ ।
ଏହି ୱାଗନ ସମ୍ପୂର୍ଣ୍ଣଭାବେ ଆଲୁମିନିୟମ ତିଆରି ହୋଇଥିବାରୁ ପାରମ୍ପରିକ ୱାଗନଠାରୁ ଏହାର ମୂଲ୍ୟ ୩୫% ଅଧିକ ।
ଏହାର ରକ୍ଷଣାବେକ୍ଷଣ ଖର୍ଚ୍ଚ କମ୍; କାରଣ ଏଥିରେ ଲୁହା ବ୍ୟବହୃତ ହୋଇ ନ ଥିବାରୁ କଳଙ୍କି ଲାଗିବାର ସମ୍ଭାବନା ନାହିଁ ।
ଇସ୍ପାତ ଶିଳ୍ପମାନେ ଅଧିକ ନିକେଲ ଓ କାଡମିୟମ୍ ବ୍ୟବହାର କରନ୍ତି । ଏସବୁ ଆମଦାନୀ ହୋଇଥାଏ । ଆଲୁମିନିୟମ ୱାଗନ ନିର୍ମାଣରେ ସ୍ୱଦେଶୀ ଆଲୁମିନିୟମ ବ୍ୟବହାର ଦ୍ୱାରା ନିକେଲ ଓ କାଡମିୟମ ଆମଦାନୀ କମିବ । ଏହା ଦ୍ୱାରା ସ୍ଥାନୀୟ ଆଲୁମିନିୟମ ଉଦ୍ୟୋଗଗୁଡିକ ଲାଭବାନ ହେବେ ।
ରେଳ ମନ୍ତ୍ରଣାଳୟ
ପୂର୍ବତଟ ରେଳ ଦ୍ବାରା ସଦଭାବନା ଦିବସ ପାଳିତ
ପୂର୍ବତଟ ରେଳପଥ ପକ୍ଷରୁ ଏହାର ମୁଖ୍ୟାଳୟ ଭୁବନେଶ୍ୱରର ଚନ୍ଦ୍ରଶେଖରପୁର ସ୍ଥିତ ରେଳ ସଦନ ଏବଂ ସମସ୍ତ ରେଳମଣ୍ଡଳ ମାନଙ୍କ ଠାରେ ସଦଭାବନା ଦିବସ ପାଳନ କରାଯାଇଅଛି I ରେଳପଥର କାର୍ଯ୍ୟକାରୀ ମହାପ୍ରବନ୍ଧକ ଶ୍ରୀ ଶରଦ କୁମାର ଶ୍ରୀବାସ୍ତବଙ୍କ ନେତୃତ୍ୱରେ ରେଳବାଇ କର୍ମଚାରୀ ଓ ଅଧିକାରୀ ମାନେ ଜାତି, ଧର୍ମ, କ୍ଷେତ୍ର, ଭାଷାଗତ ବିଭିନ୍ନତା ବିନା ଭାରତ ବର୍ଷର ସମସ୍ତ ଜନସାଧାରଣଙ୍କର ଭାବନାତ୍ମକ ଏକତା ଓ ସଦଭାବନା ପାଇଁ କାର୍ଯ୍ୟକରିବା ସହ ହିଂସା ବିନା ବାର୍ତ୍ତାଳାପ ଓ ସାମ୍ବିଧାନିକ ବ୍ୟବସ୍ଥା ମାଧ୍ୟମରେ ସମସ୍ତ ମତଭେଦ କୁ ଦୁରେଇ କାର୍ଯ୍ୟ ସମ୍ପାଦନ କରିବାକୁ ଶପଥ ନେଇଥିଲେ I
(Visitor Counter : 79